فرانسه جمهوررئیسی امانوئل مکرون, ایرانده اوشلنگن 2 نفر فرانسه لیک نینگ قوییب یوباریلگن لیگینی معلوم قیلدی.
مکرون, تویتر آرقه لی بیرگن بیاناتیده, ایرانده اوشلنگن بنجامین بریر بیلن برنارد فیلان نینگ قوییب یوباریلگن لیگینی بیلدیررایکن, "بالاخره قوییب یوباریلدیلر. بنجامین بریر بیلن برنارد فیلان عایله سی گه ییتیب باره دی" دییه قید ایتدی.
بریر بیلن فیلان نینگ قوییب یوباریلگن لیگی اوچون خرسندچیلیک بیلدیرگن مکرون, حاضرگی کونده ایرانده قماقخانه لرده فرانسه لیک لرنینگ قوییب یوباریلیشی اوچون کیره ک سعی و حرکت لرنی قیلیش گه دوام ایته دیگن لیکلرینی معلوم قیلدی.
فرانسه مطبوعاتیده بیریلگن خبرلرگه کوره, 37 یاشلی بریر "جاسوسلیک" عیبلاوی بیلن 2020- ییل می آییده قولگه آلینرایکن, 64 یاشلی فیلان ایسه "ملی خوفسیزلیک نی اخلال قیلیش" اتهامی بیلن 2022- ییل 3- اکتوبرده ایرانده اوشلنگن ایدی.
فرانسه تشقی ایش لر وزیری کاترین کولونا, اپریل آییده چین پایتختی پکن ده ایران لیک کسبداشی حسین امیر عبداللهیان بیلن بولیب اوتگن اوچره شوویده, ایرانده اوشلنگن 6 نفر فرانسه وطنداشی نینگ زودلیک بیلن قوییب یوباریلیشی اوچون چقیریق بیرگن ایدی.
حادثه پایتخت تاشکینت ده یوزبیرگن
